**ΔΙΑΛΟΓΟΣ**

**ΟΡΙΣΜΟΣ:** Διάλογος ονομάζεται η ανταλλαγή απόψεων πάνω σε έναθέμα, με στόχο την προσέγγιση της αλήθειας.

**ΜΟΡΦΕΣ ΤΟΥ ΔΙΑΛΟΓΟΥ**

Εσωτερικός διάλογος

Διαπροσωπικός διάλογος

Διάλογος μεταξύ γενεών

Διάλογος διδακτικός

Διάλογος επιστημονικός

Διάλογος πολιτικός

Διάλογος μεταξύ κρατών (διακρατικός)

Διάλογος με την Τέχνη

**Η ΑΞΙΑ ΤΟΥ ΔΙΑΛΟΓΟΥ**

**Α. Σε ατομικό επίπεδο:**

* Ο διάλογος θέτει σε κίνηση τις πνευματικές δυνάμεις του ατόμου

και συμβάλλει στην εμβάθυνση της σκέψης.

* Ο διαλόγου εμπλουτίζει τις γνώσεις του, αποκτά

πρωτοβουλίες και αναπτύσσει την κριτική του ικανότητα.

* Με το διάλογο το άτομο αποκτά αυτογνωσία, αφού μέσω αυτού

δέχεται κρίσεις για τον εαυτό του από τους συνομιλητές του,

αναγνωρίζει τα θετικά στοιχεία της προσωπικότητάς του, αλλά και

τις αδυναμίες του, αναζητώντας λύσεις στα προβλήματά του.

* Μέσω του διαλόγου, το άτομο εξωτερικεύεται, έρχεται σε επαφή με

τον συνάνθρωπο, επιτυγχάνει δημιουργική επικοινωνία με άτομα

του οικογενειακού, συγγενικού και κοινωνικού περιβάλλοντος.

* Ρυθμίζει παρεξηγήσεις και δυσαρμονίες, κάνοντας εποικοδομητική

την επικοινωνία μεταξύ τους.

* Το άτομο απαλλάσσεται από δογματισμό, φανατισμό.

**Β. Σε κοινωνικό επίπεδο:**

* Μέσω του διαλόγου καλλιεργούνται οι κοινωνικές σχέσεις,

εξωτερικεύονται τα συναισθήματα, οι απόψεις και αντιμετωπίζεται η

μοναξιά.

* Καλλιεργούνται σχέσεις αμοιβαίας εμπιστοσύνης, συνεργασίας,

ισχυροποιούνται και συνυπάρχουν ειρηνικά άτομα και ομάδες,

αντιμετωπίζονται με μεγαλύτερη επιτυχία τα κοινά προβλήματα, καλλιεργείται η κοινωνική συνείδηση και προάγεται το συλλογικό συμφέρον.

* Ο επιστημονικός και καλλιτεχνικός διάλογος συμβάλλουν στην

ανάπτυξη των γραμμάτων, των τεχνών και των επιστημόνων.

* Αναπτύσσεται η άμιλλα, βελτιώνεται η οικονομία, αυξάνεται η

παραγωγή και ενισχύεται η έρευνα.

Δ**ΙΑΛΟΓΟΣ ΚΑΙ ΔΗΜΟΚΡΑΤΙΑ**

* Το δημοκρατικό πολίτευμα προσφέρει τις κατάλληλες προϋποθέσεις για την ελεύθερη διακίνηση ιδεών και την ελευθερία της σκέψης και της έκφρασης.
* Η δημοκρατία προστατεύει τα ανθρώπινα δικαιώματα, στηρίζεται στις αρχές της ισότητας και της ισονομίας, στην ελεύθερη παιδεία, στην πολιτική διαπαιδαγώγηση.
* Ο λαός ασκεί έλεγχο στην εξουσία, η εξουσία διακρίνεται σε νομοθετική, δικαστική και εκτελεστική, το πολυκομματικό σύστημα παρέχει τη δυνατότητα στο λαό να εκφράζει τη βούλησή του μέσω των πολιτικών κομμάτων, ο πολίτης συμμετέχει στην άσκηση της εξουσίας μέσω των ελεύθερων εκλογών.
* Μέσω του διαλόγου οι πολίτες πείθουν και πείθονται, παίρνουν

σωστές αποφάσεις, συμμετέχουν στα κοινά.

Δ**ΙΑΛΟΓΟΣ ΚΑΙ ΕΚΠΑΙΔΕΥΣΗ**

* Με τη συμβολή του διαλόγου η διδασκαλία γίνεται πιο

ενδιαφέρουσα, ο μαθητής συμμετέχει και μαθαίνει να σκέπτεται, να

προβληματίζεται, να ασκεί την κριτική του ικανότητα, ν’ αξιολογεί.

* Ο μαθητής κοινωνικοποιείται, αναπτύσσει τις αξίες του σεβασμού,

της αλληλεγγύης, της ειλικρίνειας, της δικαιοσύνης, της ομαλής συνύπαρξης και της γόνιμης συνεργασίας.

* Προωθείται η πολιτικοποίηση του μέσω του θεσμού των μαθητικών

κοινοτήτων (πενταμελή και δεκαπενταμελή συμβούλια), καλλιεργείται το δημοκρατικό ήθος, αναπτύσσεται η κοινωνική και πολιτική του ευθύνη.

* Ο διάλογος προάγει την αυτογνωσία, αναπτύσσει τη φαντασία, τον

προβληματισμό, τη δημιουργικότητα, προάγει την αισθητική του

αγωγή.

* Συμβάλλει στην εποικοδομητική επικοινωνία μεταξύ νέων και

μεγαλύτερων.

**ΠΡΟΫΠΟΘΕΣΕΙΣ ΕΠΟΙΚΟΔΟΜΗΤΙΚΟΥ ΔΙΑΛΟΓΟΥ**

Ο εποικοδομητικός διάλογος διέπεται από ελευθερία

έκφρασης, υπομονή, ορθολογισμό, σαφήνεια στη διατύπωση των

θεμάτων. Βασικές προϋποθέσεις του εποικοδομητικού διαλόγου

είναι:

* Προσωπικό ήθος, πνευματική καλλιέργεια, καλοπροαίρετη διάθεση των συνδιαλεγομένων.
* Γνώση του θέματος, για να τροφοδοτείται ο διάλογος με νέα στοιχεία και χρήση σωστών επιχειρημάτων, που θα προβάλλονται με πειστικότητα.
* Σαφήνεια και συντομία στην απόδοση των απόψεων, ώστε να μην μονοπωλείται η συζήτηση.
* Σεβασμός στη γνώμη των άλλων, αποδοχή των αντίθετων απόψεων και αναθεώρηση των ήδη υπαρχόντων.
* Απαραίτητο θεωρείται το δημοκρατικό κλίμα, που διασφαλίζει την

πολυφωνία, την ύπαρξη λόγου–αντιλόγου και την αδέσμευτη πλην

ευπρεπή άσκηση κριτικής.

**ΤΑ ΠΡΟΒΛΗΜΑΤΑ ΤΟΥ ΔΙΑΛΟΓΟΥ ΣΤΗ ΣΗΜΕΡΙΝΗ ΕΠΟΧΗ**

* Ο σύγχρονος τρόπος ζωής, το άγχος και οι αυξημένες απαιτήσεις οδηγούν τον άνθρωπο σε ψυχολογική καταρράκωση και πνευματική νάρκωση, με αποτέλεσμα να μην μπορεί να διαλεχθεί, να συζητήσει.
* Η απουσία ουσιαστικής παιδείας, η κρίση των αξιών και ο

ατομικισμός εξάλειψαν το σεβασμό στην άποψη του "άλλου". Οι

άνθρωποι γίνονται ανταγωνιστικοί και δεν συνδιαλέγονται εποικοδομητικά.

* Καλλιεργείται ο φανατισμός και η μισαλλοδοξία από πολιτικούς, κοινωνικούς και οικονομικούς κύκλους.

**ΠΡΟΤΑΣΕΙΣ ΓΙΑ ΤΗΝ ΕΝΙΣΧΥΣΗ ΤΟΥ ΔΙΑΛΟΓΟΥ**

* Η ικανότητα των ανθρώπων να συζητούν πρέπει να καλλιεργείται από

τη νεανική ηλικία, ώστε να δημιουργούνται ολοκληρωμένες προσωπικότητες.

* Η διαπαιδαγώγηση των νέων πρέπει να γίνεται, με κριτήριο το σεβασμό στην ελεύθερη έκφραση και το δικαίωμα υποστήριξης κάθε ιδέας, ανεξάρτητα από προκαταλήψεις, αυθεντίες και δόγματα.
* Η οικογένεια συμβάλλει καθοριστικά στην εδραίωση του διαλόγου,

εάν τα προβλήματα επιλύονται και οι αποφάσεις λαμβάνονται με

δημοκρατικό τρόπο.

* Το σχολείο θα συμβάλει στη διαμόρφωση της προσωπικότητας των νέων, προσφέροντας γενικότερη παιδεία, αλλά και ειδικότερη εκπαίδευση, που θα προάγει το ενδιαφέρον για γνώση, θα ενισχύει την γλωσσική καλλιέργεια και την ορθή και σαφή έκφραση.
* Το σχολείο οφείλει να καλλιεργεί τις κοινωνικές αρετές, την επικοινωνία, τη συνεργασία, την ευγενή άμιλλα, την ομαδικότητα,

που προάγουν την κοινωνικότητα.

* Το σχολείο καλείται επίσης να εξοικειώσει τους νέους με τις δημοκρατικές αρχές και αξίες (ελευθερία έκφρασης, σεβασμός προς την προσωπικότητα και τη γνώμη του ‘’άλλου’’) που στηρίζονται στη συμμετοχή στα κοινά και προάγουν το συλλογικό συμφέρον.
* Τα Μέσα Μαζικής Επικοινωνίας πρέπει να προβάλουν τις

αρχές του δημοκρατικού διαλόγου, ορθά πρότυπα σκέψης και συμπεριφοράς με υποδειγματικές συζητήσεις.